als_Latn dik_Latn sag_Latn
Microsoft publikoi para disa ditësh rezultatet e saj financiare për tremujorin e fundit të vitit 2014. Kompania njoftoi vetëm se ka shitur një numër rekord të pajisjeve të saj Lumia në tremujorin e katërt të vitit 2014, mbi 10.5 milionë, dhe se ka gjeneruar mbi 1 miliard dollarë nga shitjet e tabletëve Surface, por nuk zbuloi shifrën e saktë të njësive të shitura.
Firma e hulumtimit të tregut, Canalys, ka publikuar raportin e saj të fundit të industrisë duke na dhënë një pamje të përgjithshme të tregut të tabletëve në mbarë botën. Canalys zbuloi edhe numrin e njësive të shitura të serisë Surface.
Sipas Canalys, Microsoft tregtoi mbi 2 milionë tabletë Surface në tremujorin e katërt. Kompania arriti të shesë më shumë se dyfishin e tabletëve të shitur nga HP, por ishte pak larg shitjeve të Lenovo-së, 3.7 milionë njësi, dhe Amazon-it, që shiti 4 milionë tabletë. Rritja në tregun global të tabletëve këtë vit i atribuohet pajisjeve me ekran më të madh se 8 inç.
Tabletët Windows zunë vetëm 9% të tregut mbarë botëror gjatë tremujorit të fundit. Në total u shitën mbi 6 milionë tabletë. Një e treta e të gjithë tabletëve Windows të shitur ishin të serisë Surface, dhe kjo falë shitjeve të shumta të tabletit Surface Pro 3.
(Herë të lexuara: 162)
als_Latn als_Latn als_Latn als_Latn als_Latn